હાર્દિક પટેલ ઉમા-ખોંડલની મુર્તિની પ્રાણ પ્રતિષ્ઠા મહોત્સવ કાર્યકમમાં હાજરી આપવા આવેલા હતા, જ્યાં તેમનો વિરોધ કરવામાં આવ્યો હતો. ગોકુલનગર નજીક હાર્દિકની કાર પર એસપીજીના કાર્યકરો દ્વારા ટામેટા ફેંકી વિરોધ કરવામાં આવ્યો હતો. સામે હાર્દિક પટેલના સર્મથકો પણ લાકડી લઇને રસ્તા પર ઉતરી આવ્યા હતા. તેમણે લાકડીથી એસપીજીના પ્રમુખ જીતુ અરસોડા પર હુમલો કર્યો હતો. હુમલામાં જીતુ અરસોડાને માથાના ભાગે ઈજા થતાં તેમને જીજી હોસ્પિટલ ખાતે ખસેડવામાં આવ્યા હતા. એસપીજીના પ્રમુખ જીતુ અરસોડાએ પોલીસમાં 25 લોકો સામે હુમલો કર્યાની ફરિયાદ નોંધાવી છે. પોલીસે આ મામલે ગુનો નોંધી તપાસ હાથ ધરી છે.